CELEX: 32021R2128
Language: ro
Date: 2021-10-01 00:00:00
Title: Regulamentul delegat (UE) 2021/2128 al Comisiei din 1 octombrie 2021 de completare a Regulamentului (UE) 2021/1529 al Parlamentului European și al Consiliului în ceea ce privește stabilirea anumitor obiective specifice și priorități tematice pentru asistență în cadrul Instrumentului de asistență pentru preaderare (IPA III) (Text cu relevanță pentru SEE)

3.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 432/8
               
            
         REGULAMENTUL DELEGAT (UE) 2021/2128 AL COMISIEI
         din 1 octombrie 2021
         de completare a Regulamentului (UE) 2021/1529 al Parlamentului European și al Consiliului în ceea ce privește stabilirea anumitor obiective specifice și priorități tematice pentru asistență în cadrul Instrumentului de asistență pentru preaderare (IPA III)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2021/1529 al Parlamentului European și al Consiliului din 15 septembrie 2021 de instituire a Instrumentului de asistență pentru preaderare (IPA III) (1), în special articolul 3 alineatul (6),
         întrucât:
         
                     (1)
                  
                  
                     Anexele II și III la Regulamentul (UE) 2021/1529 stabilesc prioritățile tematice pentru asistență.
                  
               
                     (2)
                  
                  
                     Obiectivele specifice și prioritățile tematice pentru asistență ar trebui dezvoltate în continuare prin dispoziții suplimentare de completare a Regulamentului (UE) 2021/1529.
                  
               
                     (3)
                  
                  
                     Prezentul regulament vizează anumite obiective specifice și priorități tematice pentru asistență menționate la articolul 3 alineatul (6) din Regulamentul (UE) 2021/1529.
                  
               
                     (4)
                  
                  
                     Pentru a se asigura adoptarea fără întârziere a deciziilor de programare și finanțare în temeiul Regulamentului (UE) 2021/1529, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene,
                  
               ADOPTĂ PREZENTUL REGULAMENT:
         
            Articolul 1
            Obiectivele specifice și prioritățile tematice pentru asistență legate de aspectele menționate la articolul 3 alineatul (3) literele (a)-(m) și litera (r) și la articolul 3 alineatul (4) literele (a)-(j) din Regulamentul (UE) 2021/1529 sunt stabilite în anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 330, 20.9.2021, p. 1.
      
      
         
            ANEXĂ
            Obiectivele specifice și prioritățile tematice pentru asistență menționate la articolul 3 alineatul (6) și indicate în mod specific la articolul 3 alineatul (3) literele (a)-(m) și (r) și la articolul 3 alineatul (4) literele (a)-(j) din Regulamentul (UE) 2021/1529 (IPA III), stabilite prin prezentul regulament delegat, sunt următoarele:
            
                        1.
                     
                     
                        
                           Instituirea și promovarea, începând dintr-o etapă timpurie, a funcționării corecte a instituțiilor necesare pentru garantarea statului de drept și consolidarea în continuare a instituțiilor democratice
                        
                        
                                    (a)
                                 
                                 
                                    instituirea unor sisteme judiciare independente, responsabile, imparțiale, profesionale, depolitizate și eficiente, inclusiv printr-o recrutare transparentă și bazată pe merit, a unor sisteme de evaluare și promovare și a unor proceduri disciplinare eficace pentru cazurile de încălcări și promovarea cooperării judiciare; asigurarea accesului la justiție;
                                 
                              
                                    (b)
                                 
                                 
                                    consolidarea libertăților fundamentale, inclusiv a libertății de exprimare, a libertății mass-media, a libertății de întrunire și de asociere și a protecției datelor;
                                 
                              
                                    (c)
                                 
                                 
                                    promovarea și protejarea drepturilor omului, inclusiv a nediscriminării și a egalității de gen, a drepturilor copilului și a drepturilor persoanelor aparținând unor minorități;
                                 
                              
                                    (d)
                                 
                                 
                                    promovarea și consolidarea combaterii corupției;
                                 
                              
                                    (e)
                                 
                                 
                                    promovarea cooperării și a schimbului de informații în domeniul asigurării respectării legii; dezvoltarea de instrumente eficace de prevenire și de combatere a criminalității organizate, a traficului de ființe umane și de arme de foc ilicite, arme de calibru mic și armament ușor, a traficului de droguri, a spălării de bani/a finanțării terorismului; sprijinirea cooperării cu Uniunea în combaterea terorismului și prevenirea radicalizării.
                                 
                              
                  
                        2.
                     
                     
                        
                           Consolidarea capacităților pentru a face față provocărilor legate de migrație la nivel regional și internațional și pentru a consolida în continuare gestionarea frontierelor și a migrației
                        
                        
                                    (a)
                                 
                                 
                                    schimbul de informații relevante;
                                 
                              
                                    (b)
                                 
                                 
                                    asigurarea accesului la protecție internațională și consolidarea gestionării azilului;
                                 
                              
                                    (c)
                                 
                                 
                                    consolidarea capacităților de gestionare a frontierelor, a capacităților în materie de returnare și reintegrare și a eforturilor de combatere a migrației ilegale, inclusiv de combatere a introducerii ilegale de migranți;
                                 
                              
                                    (d)
                                 
                                 
                                    abordarea strămutării forțate.
                                 
                              
                  
                        3.
                     
                     
                        
                           Consolidarea capacităților de comunicare strategică, inclusiv comunicarea cu publicul cu privire la reformele necesare pentru îndeplinirea criteriilor de aderare la UE
                        
                        
                                    (a)
                                 
                                 
                                    sprijinirea dezvoltării în continuare a mass-mediei independente și pluraliste și a alfabetizării mediatice;
                                 
                              
                                    (b)
                                 
                                 
                                    sporirea rezilienței statului și a societății față de dezinformare și alte forme de amenințări hibride, inclusiv consolidarea capacităților în domeniul securității cibernetice.
                                 
                              
                  
                        4.
                     
                     
                        
                           Consolidarea bunei guvernanțe și reformarea administrațiilor publice în conformitate cu principiile administrației publice
                        
                        
                                    (a)
                                 
                                 
                                    consolidarea cadrelor de reformă a administrației publice, inclusiv în domeniul achizițiilor publice, îmbunătățirea planificării strategice și a elaborării de politici și legislație favorabile incluziunii și bazate pe date concrete;
                                 
                              
                                    (b)
                                 
                                 
                                    consolidarea profesionalizării și a depolitizării serviciilor publice prin asimilarea principiilor meritocrației;
                                 
                              
                                    (c)
                                 
                                 
                                    promovarea transparenței și a responsabilității, inclusiv a accesului public la informații;
                                 
                              
                                    (d)
                                 
                                 
                                    îmbunătățirea calității și a furnizării serviciilor, inclusiv prin proceduri administrative adecvate și folosirea unor servicii de e-guvernare interoperabile și centrate pe cetățeni;
                                 
                              
                                    (e)
                                 
                                 
                                    consolidarea gestionării finanțelor publice și a elaborării unor statistici de bună calitate.
                                 
                              
                  
                        5.
                     
                     
                        
                           Consolidarea guvernanței fiscale și economice
                        
                        
                                    (a)
                                 
                                 
                                    sprijinirea implementării programelor de reformă economică și a cooperării sistematice cu instituțiile financiare internaționale cu privire la elementele fundamentale ale politicii economice și consolidarea instituțiilor economice;
                                 
                              
                                    (b)
                                 
                                 
                                    sporirea capacității de a consolida stabilitatea macroeconomică și coeziunea socială;
                                 
                              
                                    (c)
                                 
                                 
                                    sprijinirea dezvoltării durabile și a progreselor către o economie de piață funcțională;
                                 
                              
                                    (d)
                                 
                                 
                                    avansarea către piața regională comună a Balcanilor de Vest.
                                 
                              
                  
                        6.
                     
                     
                        
                           Consolidarea tuturor aspectelor legate de relațiile de bună vecinătate, stabilitatea regională și cooperarea reciprocă
                        
                     
                  
                        7.
                     
                     
                        
                           Consolidarea capacității Uniunii și a partenerilor săi de a preveni conflictele, de a consolida pacea și de a răspunde situațiilor anterioare și posterioare crizelor
                        
                        
                                    (a)
                                 
                                 
                                    promovarea relațiilor interumane, a reconcilierii, a măsurilor de consolidare a păcii și a încrederii, a avertizării timpurii și a analizei riscurilor de conflicte, a inițiativelor de promovare a reconcilierii, a justiției de tranziție, a urmăririi adevărului, a despăgubirilor și a garanțiilor de nerepetare;
                                 
                              
                                    (b)
                                 
                                 
                                    sprijinirea consolidării capacităților ca sprijin pentru securitate și dezvoltare (CBSD).
                                 
                              
                  
                        8.
                     
                     
                        
                           Consolidarea capacităților, a independenței și a pluralității organizațiilor societății civile și ale partenerilor sociali, incluzând asociațiile profesionale
                        
                        
                                    (a)
                                 
                                 
                                    consolidarea capacității, a independenței și a pluralității organizațiilor societății civile și consolidarea rolului organizațiilor societății civile la nivel regional și local, inclusiv al organizațiilor de tineret;
                                 
                              
                                    (b)
                                 
                                 
                                    consolidarea organizațiilor partenerilor sociali, inclusiv a asociațiilor profesionale;
                                 
                              
                                    (c)
                                 
                                 
                                    încurajarea creării de rețele la toate nivelurile în rândul organizațiilor cu sediul în Uniune și al celor din entitățile beneficiare, facilitând angajarea acestora într-un dialog eficace cu sectorul public și cu sectorul privat.
                                 
                              
                  
                        9.
                     
                     
                        
                           Promovarea alinierii normelor, standardelor, politicilor și practicilor beneficiarilor la cele ale Uniunii, inclusiv a normelor privind achizițiile publice și ajutoarele de stat
                        
                     
                  
                        10.
                     
                     
                        
                           Promovarea egalității de gen și a capacitării femeilor și a fetelor
                        
                        
                                    (a)
                                 
                                 
                                    crearea unui mediu mai propice pentru realizarea drepturilor fetelor și femeilor;
                                 
                              
                                    (b)
                                 
                                 
                                    combaterea tuturor formelor de violență, de discriminare și de inegalitate pe criterii de gen;
                                 
                              
                                    (c)
                                 
                                 
                                    promovarea participării și a conducerii de pe picior de egalitate de către femei și fete, inclusiv în ceea ce privește elaborarea politicilor și procesele decizionale;
                                 
                              
                                    (d)
                                 
                                 
                                    promovarea integrării dimensiunii de gen în buget.
                                 
                              
                  
                        11.
                     
                     
                        
                           Consolidarea accesului la educație, formare și învățare pe tot parcursul vieții și îmbunătățirea calității acestora, la toate nivelurile, și acordarea de sprijin sectoarelor culturale și creative și celui sportiv
                        
                        
                                    (a)
                                 
                                 
                                    promovarea accesului egal la educație și îngrijire timpurie a copiilor și la învățământ primar și secundar de calitate, îmbunătățirea asigurării competențelor de bază;
                                 
                              
                                    (b)
                                 
                                 
                                    atingerea unor niveluri de instruire mai înalte, abordarea problemei exodului de creiere, reducerea ratei de părăsire timpurie a școlii și consolidarea programelor de formare a cadrelor didactice;
                                 
                              
                                    (c)
                                 
                                 
                                    dezvoltarea sistemelor de educație și formare profesională (EFP) și promovarea sistemelor de învățare la locul de muncă pentru a facilita tranziția către piața muncii, inclusiv pentru persoanele cu handicap;
                                 
                              
                                    (d)
                                 
                                 
                                    îmbunătățirea calității și a relevanței învățământului superior și a cercetării;
                                 
                              
                                    (e)
                                 
                                 
                                    încurajarea activităților legate de foștii studenți;
                                 
                              
                                    (f)
                                 
                                 
                                    sporirea accesului la învățarea pe tot parcursul vieții și sprijinirea investițiilor în formare și o infrastructură de educație accesibilă, în special în vederea reducerii discrepanțelor teritoriale și a promovării unui învățământ nesegregat favorabil incluziunii, inclusiv prin utilizarea tehnologiilor digitale accesibile;
                                 
                              
                                    (g)
                                 
                                 
                                    încurajarea cooperării în sectoarele culturale, creative și sportive.
                                 
                              
                  
                        12.
                     
                     
                        
                           Promovarea locurilor de muncă de calitate și a accesului la piața muncii
                        
                        
                                    (a)
                                 
                                 
                                    combaterea ratei ridicate a șomajului și a inactivității prin sprijinirea integrării durabile pe piața muncii, în special în rândul tinerilor, al femeilor, al șomerilor de lungă durată și al tuturor grupurilor subreprezentate;
                                 
                              
                                    (b)
                                 
                                 
                                    stimularea creării de locuri de muncă de calitate și sprijinirea aplicării cu eficacitate a normelor și a standardelor privind forța de muncă;
                                 
                              
                                    (c)
                                 
                                 
                                    sprijinirea egalității de gen și a tineretului, promovarea capacității de inserție profesională și a productivității, adaptarea lucrătorilor și a întreprinderilor la schimbare, stabilirea unui dialog social durabil și modernizarea și consolidarea instituțiilor pieței muncii, cum ar fi serviciile publice de ocupare a forței de muncă și inspectoratele muncii.
                                 
                              
                  
                        13.
                     
                     
                        
                           Promovarea protecției și a incluziunii sociale și combaterea sărăciei
                        
                        
                                    (a)
                                 
                                 
                                    modernizarea sistemelor de protecție socială pentru a oferi o protecție eficace, eficientă și adecvată pe parcursul tuturor etapelor din viața unei persoane;
                                 
                              
                                    (b)
                                 
                                 
                                    promovarea tranziției de la îngrijirea instituțională la cea în cadrul familiei și al comunității;
                                 
                              
                                    (c)
                                 
                                 
                                    favorizarea incluziunii sociale, promovarea egalității de șanse și combaterea inegalităților și a sărăciei;
                                 
                              
                                    (d)
                                 
                                 
                                    integrarea comunităților marginalizate, precum romii;
                                 
                              
                                    (e)
                                 
                                 
                                    combaterea tuturor formelor de discriminare;
                                 
                              
                                    (f)
                                 
                                 
                                    creșterea accesului la servicii accesibile, durabile și de înaltă calitate, precum educația și îngrijirea timpurie, locuințe, asistență medicală și servicii sociale esențiale și de îngrijire pe termen lung, inclusiv prin modernizarea sistemelor de protecție socială.
                                 
                              
                  
                        14.
                     
                     
                        
                           Protecția mediului și îmbunătățirea calității mediului
                        
                        
                                    (a)
                                 
                                 
                                    combaterea degradării mediului și stoparea pierderii biodiversității;
                                 
                              
                                    (b)
                                 
                                 
                                    promovarea conservării și a gestionării durabile a ecosistemelor terestre și marine și a resurselor naturale;
                                 
                              
                                    (c)
                                 
                                 
                                    investirea în calitatea aerului, în gestionarea apei și a deșeurilor și în gestionarea durabilă a substanțelor chimice;
                                 
                              
                                    (d)
                                 
                                 
                                    promovarea utilizării eficiente a resurselor, a unui consum și a unei producții durabile și combaterea poluării;
                                 
                              
                                    (e)
                                 
                                 
                                    sprijinirea tranziției către economiile verzi și circulare, contribuirea la reducerea emisiilor de gaze cu efect de seră, creșterea rezilienței la schimbările climatice, promovarea guvernanței și a informării în ceea ce privește acțiunile climatice și promovarea eficienței energetice;
                                 
                              
                                    (f)
                                 
                                 
                                    promovarea politicilor de sprijinire a tranziției către o economie eficientă din punctul de vedere al resurselor, sigură și durabilă, cu emisii scăzute de dioxid de carbon, promovarea eficienței energetice și consolidarea rezilienței în caz de dezastre, precum și a prevenirii dezastrelor și a pregătirii și răspunsului în cazul producerii acestora.
                                 
                              
                  
                        15.
                     
                     
                        
                           Prioritățile tematice pentru cooperarea transfrontalieră între beneficiarii IPA III
                        
                        
                                    (a)
                                 
                                 
                                    promovarea ocupării forței de muncă, a mobilității forței de muncă și a incluziunii sociale și culturale la nivel transfrontalier;
                                 
                              
                                    (b)
                                 
                                 
                                    protecția mediului și promovarea adaptării la schimbările climatice și a atenuării schimbărilor climatice, prevenirea și gestionarea riscurilor și promovarea utilizării surselor de energie regenerabile;
                                 
                              
                                    (c)
                                 
                                 
                                    promovarea transportului durabil și îmbunătățirea infrastructurilor publice;
                                 
                              
                                    (d)
                                 
                                 
                                    promovarea economiei și societății digitale;
                                 
                              
                                    (e)
                                 
                                 
                                    încurajarea turismului, în special a turismului durabil, precum și conservarea și promovarea patrimoniului cultural și natural;
                                 
                              
                                    (f)
                                 
                                 
                                    investiții în tineret, sport, educație și competențe;
                                 
                              
                                    (g)
                                 
                                 
                                    promovarea guvernanței locale și regionale și consolidarea capacității administrative și de planificare a autorităților locale și regionale;
                                 
                              
                                    (h)
                                 
                                 
                                    promovarea inițiativelor transfrontaliere de încurajare a reconcilierii și a justiției de tranziție;
                                 
                              
                                    (i)
                                 
                                 
                                    îmbunătățirea competitivității, a mediului de afaceri și a dezvoltării întreprinderilor mici și mijlocii, a comerțului și a investițiilor;
                                 
                              
                                    (j)
                                 
                                 
                                    consolidarea cercetării, a dezvoltării tehnologice, a inovării și a tehnologiilor digitale.